Diari Oficial de la Generalitat Valenciana


Sumari del DOGV 7726, del 23-02-2016 (2016/1080)

Notificació de la sentència dictada en el procediment de divorci contenciós número 841/2014.
--------------------------------------------------------------------------------------------

### Dades del document

Número de DOGV
:   7726

Data del DOGV
:   23-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1080


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 841/2014. [2016/1080]  
Procediment: divorci contenciós 000841/2014.  
Demandant: Míriam Cristina Cedeño Salgado.  
Procuradora: María Paola Olmos Martínez.  
Contra: Enrique Luis Sala Larreta.  
Procurador/a: -  
Antonio Rodríguez-Moldes Peiró, lletrat de l'Administració de Justícia del Jutjat de Primera Instància número 9 de València, mitjançant aquest edicte faig saber que en les actuacions de divorci contenciós, seguides amb el número 841/2014, seguit a instàncies de Míriam Cristina Cedeño Salgado contra Enrique Luis Sala Larreta, en situació de rebel·lia i parador desconegut, en les quals, amb data 18 de novembre de 2015, s'ha dictat la sentència en què la part dispositiva diu així:  
  
«Dispositiva  
Estime la demanada interposada per la representació processal de Míriam Cristina Cedeño Salgado contra Enrique Luis Sala Larreta, i dispose la dissolució del matrimoni per divorci dels expressats, amb tots els efectes legals, en particular els següents:  
1. S'atribueix a l'actora la guarda i custòdia d'A., així com l'exercici en exclusiva de la pàtria potestat amb un règim de visites i comunicació amb el progenitor no custodi de la meitat de les vacances escolars. I triarà, en cas de desacord, el pare els anys parells i la mare els imparells.  
  
2. Com a aliments a favor del fill menor, l'espòs haurà d'ingressar en el compte que l'esposa determine, la quantitat de cent vuitanta euros mensuals. Aquesta quantitat es modificarà anualment d'acord amb l'índex de preus al consum que publique l'organisme estatal competent. Les despeses extraordinàries necessàries o convenients, si hi ha acord o autorització judicial, seran abonades a mitges.  
3. Es decreta la dissolució del règim economicoconjugal.  
Notifiqueu aquesta resolució a les parts.  
No pertoca fer pronunciament exprés sobre la imposició de costes.  
  
Una vegada siga ferma aquesta sentència, comuniqueu-la al registre civil on conste inscrit el matrimoni.  
Aquesta és la meua sentència, contra la qual es pot interposar un recurs d'apel·lació en el termini de 20 dies comptadors des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat al Banco Santander número 4447 0000 00 0841 14, que pronuncie, mane i firme.».  
  
I atés que el demandat, Enrique Luis Sala Larreta, es troba en rebel·lia processal i parador desconegut, expedisc aquest edicte a fi que li valga de notificació de forma deguda.  
  
València, 12 de febrer de 2016.- El lletrat de l'Administració de Justícia: Antonio Rodríguez-Moldes Peiró.